Document ID: /fineweb-2-swissfilter-quality_10-filterrobots/filtered/02038.jsonl.gz/894

Promoziuns d’iffaunts surdotos
Ella promouva ad iffaunts chi possedan capaciteds, creativited e motivaziun sur la media. Quista gruppa da promoziun vain instruida ed organiseda illa regiun a San Murezzan. L’instrucziun cumpiglia ün mez di per eivna.
Promoziun da duns
Tuot ils iffaunts da nossa scoula possedan duns speciels chi dessan gnir promovieus. Cò vegnan organisedas differentas occurenzas, saja que per tuot la scoula, per singulas classas u gruppas d’iffaunts: eivnas da proget, lavur illa staunza da resursas, activiteds libras, compacting ed uschedits workshops.
Logopedia
Illa logopedia vegnan trattos iffaunts da scoula u scoulina chi haun disturbis da lingua, d’udida u difficulteds cun discuorrer e chi sun tres que limitos in lur capacited da comunicaziun.
Terapia psicomotorica
Illa terapia da psicomotorica vegnan trattos iffaunts da scoula u da scoulina chi haun difficulteds psicomotoricas. Böts da quist’instrucziun sun la promoziun d’ün sentimaint positiv dal corp, il svilup da la percepziun e’l rinforz illa fiduzcha in se stess.